open-index/open-wikipedia-markdown huggingface dataset:
Pavarotti Forever

**Pavarotti Forever** on kahden CD-levyn kokoelmajulkaisu Luciano Pavarottin levyttämistä lauluista. 

## Kappaleet

### CD 1
# *[[Turandot]]*: Nessun dorma!
# *[[La Bohème]]*: Che gelida manina 
# *[[La Traviata]]*: Libiamo ne' lieti calici "Brindisi" 
# *[[Aida]]*: Celeste Aida 
# L'Elisir d'Amore (*[[Lemmenjuoma]]*): Una furtiva lagrima 
# *[[Rigoletto]]*: Questa o quella 
# so fromm Martha: Ach 
# *[[Tosca]]*: E lucevan le stelle 
# *[[Fedora (ooppera)|Fedora]]*: Amor ti vieta 
# *[[Pajatso (ooppera)|Pagliacci]]*: Recitar!...Vesti la giubba 
# *[[Manon Lescaut (Puccini)|Manon Lescaut]]*: Donna non vidi mai 
# *Rigoletto*: La donna e mobile 
# *L’Africaine*: O paradis sorti de l’onde 
# *[[Werther]]*: Pourquoi me reveiller 
# *[[Carmen]]*: La fleur que tu m'avais jete "Flower song" 
# *Manon Lescaut*: Tra voi, belle, brune 
# *[[La Gioconda]]*: Cielo e mar 
# *Tosca*: Recondita armonia 
# *[[La favorite|La Favorita]]*: Spirto gentil 
# *[[Trubaduuri (Verdin ooppera)|Il trovatore]]*: Di quella pira 
# *[[L’amico Fritz]]*: Suzel buon di (Cecilia Bartolin kanssa)

### CD 2
# ’O sole mio 
# Torna a Surriento 
# Core 'ngrato 
# Funiculì, Funiculà
# Notte 'e piscatore (Andrea Bocellin kanssa)
# Chrétiens "O holy night" Minuit 
# Panis angelicus 
# D 839/Op. 52 no 6 "Ave Maria" Ellens Gesang III 
# Mattinata 
# La danza Les soirées musicales: no 8 
# Caro mio ben 
# Caruso 
# My Way (Frank Sinatran kanssa)
# Santa Lucia 
# *Das Land des Lächelns*: Dein ist mein ganzes Herz 
# Mamma 
# La mia canzone al vento 
# Volare 
# Passione 
# Granada
Run (saari)

**Run** on Indonesian Bandasaariin kuuluva pieni saari. Sen pituus on noin 3 km ja leveys alle 1 km.

Runin taloudellinen merkitys on aiemmin ollut huomattava aikoinaan vain Banda-saarilla kasvaneesta muskottipuusta (*Myristica fragrans*) saatavan muskottipähkinän ja muskottimausteen vuoksi. Maustekaupan historian aikana Englannin Itä-Intian kauppakomppanian edustajan James Lancasterin toisen tutkimusretken mukana olleet merenkävijät John Davis ja John Middleton, jotka asuivat Bantenissa, saapuivat saarelle 1603 ja loivat hyvät suhteet sen asukkaisiin. 25. joulukuuta  1616  kapteeni Nathaniel Courthope saapui Runille puolustamaan sitä Hollannin Itä-Intian kauppakomppanian vaatimuksia vastaan. Hän solmi asukkaiden kanssa sopimuksen, jolla he hyväksyivät Englannin kuninkaan saaren hallitsijaksi. Hollantilaiset piirittivät saarta neljä vuotta ja surmasivat Nathaniel Courthopen väijytyksessä 1620, jolloin englantilaiset ja heidän paikalliset liittolaisensa poistuivat taistelutta.

Vuonna 1654 solmitun Westminsterin rauhansopimuksen mukaan saaren olisi pitänyt palautua Englannille. Ensimmäinen yritys vuonna 1660 epäonnistui, toisen, vuonna 1665 tehdyn, yrityksen jälkeen englantilaiset kauppiaat karkotettiin vielä samana vuonna ja hollantilaiset tuhosivat muskottipuut.

Bredan rauhansopimuksessa sovittiin tilanteen pysymisestä ennallaan, ja englantilaiset saivat pitää Manhattanin saaren, jonka Yorkin herttua (myöhemmin Englannin kuningas Jaakko II, silloisen kuningas Kaarle II:n veli) oli vallannut laittomasti 1664 ja muuttanut sen nimen Uusi Amsterdam New Yorkiksi, kun taas Run jäi virallisesti hollantilaisten haltuun. Hollantilaiset menettivät muskottipähkinän ja muskotin monipolin, kun muskottipuut siirrettiin Ceylonille, Singaporeen ja muihin Britannian siirtokuntiin 1817 sen jälkeen kun kapteeni Cole oli 1810 vallannut pääsaaren Bandalontorin, mikä aiheutti Hollannin ylivallan murenemisen maustekaupassa. Runin saarella kasvaa kuitenkin edelleenkin muskottipuita.

## Lähteet

## Kirjallisuutta
*Milton, Giles: *[[Muskottisota]]*, John Nurmisen Säätiö, 2009
Kehtolaulu

**Kehtolaulu** eli **tuutulaulu** on lapsen nukutuslaulu  eli rauhoittava laulu, jota lauletaan yleensä lapsille nukutettaessa. Sen tarkoituksena on auttaa lapsia rauhoittumaan ja nukahtamaan.  Perinteisille kehtolauluille on yhteistä suppea sävelala, motiivien ja fraasien toisto sekä pehmeä laulutapa. Esittäjän täytyy esittää kappale rauhoittavalla ja unettavalla äänellä, jopa yksitoikkoisen ”kehtolaulumaisesti”.

Suomalaisiin perinnearkistoihin on tallennettuna yli tuhat erilaista kehtolaulua. Runolauluperinne eli niissä pisimpään.  Perinteisiä suomalaisia kehtolauluja ovat muun muassa *Aa tuuti lasta*, *Nuku, nuku nurmilintu* ja *Tuu tuu tupakkarulla*. Kansainvälisesti tunnettu kehtolaulu on Brahmsin kehtolaulu (*Levon hetki nyt lyö*, ).

## Lähteet

## Kirjallisuutta

* 
* 
* 
* Kekkonen, Reijo (toim.): Wiegenlieder aus aller Welt: Kehtolauluja kaikkialta maailmasta. Stuttgart: Reclam, 2013 
* Kekkonen, Reijo (toim.): Lullabies of the world: Kehtolauluja kaikkialta maailmasta. Stuttgart: Carus-Verlag, 2013 

## Aiheesta muualla

* 
* Kehtolaulu-materiaalipaketti . Kulttuuriosuuskunta Uulu.
Barakatin oireyhtymä

**Barakatin oireyhtymä** eli **HDR-oireyhtymä** on perinnöllinen oireisto, jolle ominaisia piirteitä ovat hypoparatyreoidismi, sensorineuraalinen kuulovika ja munuaissairaus. Sairaus on erittäin harvinainen; vain noin tusina tapausta on raportoitu lääketieteellisessä kirjallisuudessa. Barakat kumppaneineen kuvasi sairauden ensi kertaa vuonna 1977. Oireistoon liittyvät munuaisvauriot ovat vaihtelevia, ja ennuste riippuu niiden luonteesta ja vaikeusasteesta.

## Lähteet
Takumi Saitō

**Takumi Saitō** (; s. 22. elokuuta 1981 Tokio, Japani) on japanilainen näyttelijä ja malli. 

Takumi on näytellyt elokuvissa *[[Sukitomo]]* (2007), *[[Boys Love]]* (2006) ja *[[Itsuka no kimi e]]* (2007). Elokuvien lisäksi hän on näytellyt televisiosarjoissa, esiintynyt lavalla ja radiossa sekä tehnyt musiikkia. Takumilla on myös faniklubi, joka kantaa nimeä Takumix.

Takumi harrastaa elokuvien katselua, musiikin kuuntelua, lukemista, matkustelua, kamppailulajeja, nyrkkeilyä ja jalkapalloa. Hän kertoo myös rakastavansa taidetta.

## Aiheesta muualla
*
* Takumi Saitōn sivusto
* Takumi Saitōn blogi
* Takumi Saitōn virallinen faniclubi
Thomas Pogge

**Thomas Winfried Menko Pogge** (s. 1953) on saksalainen filosofi ja hoitaa filosofian ja kansainvälisten suhteiden professuuria  Yalen yliopistossa sekä toimii mielen tutkimuksen keskuksen tutkimuspäällikkönä Oslon yliopistossa. Hänen Harvardin yliopistoon tekemäänsä tohtorinväitöstä ohjasi John Rawls. 

## Aiheesta muualla

*Faculty homepage at Yale University (official)
*A UNU Conversation with Thomas Pogge . A video interview conducted at the United Nations University.
Serge Koussevitzky

**Serge Aleksandrovich Koussevitzky** (; 26. heinäkuuta (J: 14. heinäkuuta)  1874 Vyšni Volotšok, Tverin alue, Venäjän keisarikunta – 4. kesäkuuta 1951 Boston, Yhdysvallat) oli syntyjään venäjänjuutalainen kapellimestari, säveltäjä ja kontrabasisti. Hän toimi 1924–1949 Bostonin sinfoniaorkesterin musiikillisena johtajana.

Koussevitzkyn nimeä kantaa 1954 perustettu yhdysvaltalainen Koussevitzky-palkinto.

## Huomautukset

## Lähteet

## Kirjallisuutta
* Leichtentritt, H.: *Serge Koussevitzky, the Boston Symphony Orchestra, and the new American music.* New York: AMS Press, 1978

## Aiheesta muualla

* Serge Koussevitzky Koussevitzky Music Foundationsin sivustolla 
* Serge Koussevitzky  Koussevitzky Recordings Societyn sivustolla 
*  Serge Koussevitzky concert notes , American Symphony Orchestra 
* Serge Koussevitzkyn elämäkerta, Bach Cantatas -sivustolla 
* ''Turangalîla-Symphonie'' . Elokuva Messiaenin *Turangalîla*-sinfoniasta. Koussevitzky Foundationin toimeksianto. 
* Sergei Koussevitzky  Time-lehden kansi 10.10.1938
Aluehallinto Suomessa

**Aluehallinto** Suomessa käsittää valtion yleensä läänikokoa olevan piirihallinnon, kun taas paikallishallinto käsittää kunnallishallinnon. 1990-luvulla Suomessa kuitenkin suurläänien sekä työ- ja elinkeinokeskusten perustamisen jälkeen valtionhallinnon piirijako on tullut entistä lääninhallintoa hienojakoisemmaksi, kun taas kunnallishallinto on kasvanut lääniä pienempään maakuntakokoon seutukaavaliitoista maakuntaliittoihin sekä keskussairaala- ja palo- ja pelastustoimen maakuntakokoisiin piireihin.

## Katso myös
* Aluehallinto
* Aluehallintovirasto

## Lähteet
Gracile-oireyhtymä

**Gracile-** l. **GRACILE**-oireyhtymä eli **letaali neonataali metabolinen oireyhtymä** on suomalaiseen tautiperintöön kuuluva vastasyntyneellä ilmenevä oireisto, joka aiheuttaa kasvuhäiriön, aminoasidurian, kolestaasin, rautakertymän, maitohappoasidoosin ja varhaisen kuoleman.

Oireistoa oli vuoteen 1998 mennessä raportoitu vain Suomessa, jossa oli siihen mennessä todettu seitsemäntoista tapausta vuodesta 1965 lähtien. Vammautuneet kuolevat vastasyntyneinä tai myöhemmin vauvaiällä. Oireisto on peittyvästi periytyvä. Sen aiheuttaa BCS1L-geenin mutaatio. 

## Lähteet
Jack McFarland

**John Philip ”Jack” McFarland** on kuvitteellinen hahmo sarjassa *[[Will & Grace]]*. Häntä esittää Sean Hayes.
Ryhädelfiinit

**Ryhädelfiinit** (*Sousa*), joiden uudeksi nimeksi on ehdotettu **kyttyrädelfiinit**, on delfiinisuku. Siihen kuuluu ainakin kaksi lajia: Afrikan länsirannikolla elävä afrikankyttyrädelfiini (*Sousa teuszii*) ja Kiinassa elävä intiankyttyrädelfiini (*Sousa chinensis*). Intian valtameressä Aasian ja Afrikan rannikoilla elävä *Sousa plumbea* saattaa olla samaa lajia kuin intiankyttyrädelfiini, samoin kuin neljä muuta aiemmin nimettyä lajia.

## Lähteet

## Aiheesta muualla
*Laji.fi: Kyttyrädelfiinit (''Sousa'')
*ITIS: Sousa
Kokkilan lossi

**Kokkilan lossi** on yhdystiellä 1835 Salon (vuoteen 1966 Angelniemen, vuosina 1967–2008 Halikon) Kokkilan kylän ja Kemiön saaren välillä liikennöivä lossi. Se liikennöi kolme kertaa tunnissa kello 5–23 välisenä aikana ja muulloin tarvittaessa.

Nykyisen Kokkilan lossin rakensi Uudenkaupungin Työvene ja se otettiin käyttöön vuonna 1995. Lossille mahtuu 21 henkilöautoa ja hyötykuorma on 70&nbsp;tonnia. Kannen ajoradan hyödyllinen pituus on 35,8&nbsp;metriä ja leveys 7,8&nbsp;metriä. Aluksen syväys on 2,6&nbsp;metriä ja kuivapaino 240&nbsp;tonnia.

## Lähteet
Rongonsalmen lossi

**Rongonsalmen lossi** liikennöi Puumalassa Lieviskän paikallistiellä Viljakansaaren ja Lieviskän välillä. Se liikennöi tarvittaessa arkisin kello 6–22 ja pyhinä kello 9–22 välisenä aikana.

Rongonsalmen lossin rakensi Parkano Oy ja se valmistui vuonna 1972. Lossille mahtuu noin kymmenen henkilöautoa ja sen hyötykuorma on 44&nbsp;tonnia. Kannen ajoradan hyödyllinen pituus on 25,5&nbsp;metriä ja leveys 6,3&nbsp;metriä. Aluksen syväys on 1,8&nbsp;metriä ja kuivapaino 72&nbsp;tonnia.

## Lähteet
Sousa

**Sousa** voi viitata seuraaviin asioihin:

*Sousa, ryhädelfiinien suku
*Sousa,  kaupunki Brasiliassa
*Sousa, de Sousa tai DeSousa, sukunimenä:
** Abílio Rodas de Sousa Ribas (1931–2025), sãotomépríncipeläinen katolinen piispa
** António Sousa (s. 1957), portugalilainen jalkapalloilija
** António de Sousa Braga (1941–2022), portugalilainen katolinen piispa
** Aristides de Sousa Mendes (1885–1954), portugalilainen diplomaatti
** Bernardo Sousa (s. 1987), portugalilainen ralliautoilija
** Chris DeSousa (s. 1990), kanadalainen jääkiekkoilija
** Diego de Sousa de Meneses, portugalilainen Mosambikin kuvernööri 1600-luvulla
** Endrick Felipe Moreira de Sousa (s. 2006), brasilialainen jalkapalloilija
** Ethie Sousa (s. 1980), brasilialainen jalkapalloilija
** Jerónimo de Sousa (s. 1947), portugalilainen kommunistipoliitikko
** João Sousa (s. 1989), portugalilainen tennispelaaja
** Jorge Luiz Pereira de Sousa, *Jorginho* (s. 1977), brasilialainen jalkapalloilija
** José de Sousa (s. 1974), portugalilainen dartsinpelaaja
** José Terceiro de Sousa (1908–1983), brasilialainen katolinen piispa
** John Philip Sousa (1854–1932), yhdysvaltalainen säveltäjä ja kapellimestari
** Kathellen Sousa (s. 1996), brasilialainen jalkapalloilija
** Marcelo Rebelo de Sousa (s. 1948), Portugalin presidentti
** Marjorie De Sousa (s. 1980), venezuelalainen näyttelijä
** Noémia de Sousa (1926–2003), mosambikilainen runoilija
** Paulo Sousa (s. 1970), portugalilainen jalkapallovalmentaja ja -pelaaja
** Serafim de Sousa Ferreira e Silva (s. 1930), portugalilainen katolinen piispa
** Walter de Sousa (1920–1989), intialainen maahockeypelaaja
* Sousa, etunimenä:
** Sousa Jamba (s. 1966), angolalainen kirjailija

## Katso myös

* Souza
Permin yökerhopalo 2009

**Permin yökerhopalo 2009** tapahtui 5. joulukuuta 2009 Hromaja Lošad -yökerhossa Permin kaupungissa Venäjällä. Onnettomuudessa kuoli 155 ihmistä. Suurin osa menehtyi savukaasuihin, mutta osa tallautui kuoliaaksi toisten jalkoihin tulipalon aiheuttamassa paniikissa. Loukkaantuneita oli yli 130, joista 85 loukkaantui vakavasti.

Palon epäillään saaneen alkunsa esiintymislavalla olleista pyroteknisistä laitteista. Kipinöiden epäillään sytyttäneen tuleen ravintolatilan katossa olleen muovin ja koristeina käytetyt oljet. Rakennuksessa oli tapahtumahetkellä yli 200 ihmistä, jotka olivat kokoontuneet juhlimaan yökerhon kahdeksanvuotispäivää.

Venäjän presidentti Dmitri Medvedev määräsi onnettomuustutkintalautakunnan tutkimaan tapahtunutta. Pääministeri Vladimir Putin lähetti maan hätätilaministeri Sergei Šoigun, sisäministeri Rašid Nurgalijevin ja terveysministeri Tatjana Golikovan tapahtumapaikalle.

Onnettomuuden jälkeen Venäjällä on keskusteltu paloturvallisuuden parantamisesta ja pyrotekniikan rajoittamisesta sisätiloissa.

## Lähteet
Selma

**Selma** on naisen etunimi.

Nimi on kelttiläistä alkuperää ja tuli yleisemmin tunnetuksi Macphersonin vuonna 1765 julkaisemasta runokokoelmasta Ossianin laulut. Siinä se esiintyy paikannimenä, mutta tuli pian käyttöön myös naisen etunimenä. Suomessa sen yleistymiseen ovat vaikuttaneet myös eräät Franzénin ja Topeliuksen runot, joissa nimi esiintyy, erityisesti Topeliuksen vuonna 1845 julkaisema *Ljungblommor*. 

Nimi Selma otettiin almanakkaan vuonna 1857, ja nimipäivä on 5. joulukuuta. Marraskuun 2025 loppuun mennessä Digi- ja väestötietoviraston tietojen mukaan Selma-nimen on Suomessa saanut 13&nbsp;067 naista. Nimi on ollut yleinen varsinkin ennen vuotta 1920 syntyneillä, mutta 2010-luvulla se on jälleen yleistynyt.

## Tunnettuja Selma-nimisiä
* Selma Lønning Aarø (s. 1972), norjalainen kirjailija
* Selma Abrahamsson (1872–1911), suomalainen opettaja ja kirjailija
* Selma Andersson (1894–1993), ruotsalainen uimahyppääjä
* Selma Anttila (1867–1942), suomalainen kirjailija
* Selma Bacha (s. 2000), ranskalainen jalkapalloilija
* Selma Björnsdóttir (s. 1974), islantilainen laulaja
* Selma Blair (s. 1972), yhdysvaltalainen näyttelijä
* Selma Burke (1900–1995), yhdysvaltalainen kuvanveistäjä
* Selma Des Coudres (1883–1956), latvialaissyntyinen taidemaalari 
* Selma Diamond (1920–1985), kanadalais-yhdysvaltalainen koomikko, näyttelijä, radio- ja televisiokäsikirjoittaja
* Selma Dritz (1917–2008), yhdysvaltalainen lääkäri ja epidemologi, AIDS:in tutkija
* Selma Granberg (1885–1933), suomalainen kirjailija
* Selma Guðmundsdóttir (s. 1950), islantilainen pianisti
* Selma Kajanus (1860–1935), suomalainen pianisti ja runoilija
* Selma Lagerlöf (1858–1940), ruotsalainen kirjailija, Nobelin kirjallisuuspalkinnon saaja
* Selma Lundahl (1853–1934), suomalainen näyttelijä
* Selma Pankakoski (1880–1956), suomalainen Lotta Svärd -järjestön vaikuttaja
* Selma Patajoki (1888–1960), suomalainen ylirehtori ja kirjailija
* Selma Rainio (1873–1939), suomalainen lääkäri ja lähetystyöntekijä
* Selma Riégo (1865–1942), suomalainen näyttelijä
* Selma Savolainen (s. 1993), laulaja, säveltäjä ja sanoittaja
* Selma Schaeffer (1836–1918), suomalainen taidemaalari
* Selma Sundelius-Lagerström (1859–1927), ruotsalainen virsirunoilija
* Selma Tuominen (1903–2015), aikoinaan Suomen vanhin ihminen
* Selma Tötterman (1853–1902), suomalainen näyttelijä
* Selma Viktorsson (s. 2002), suomalainen jalkapalloilija
* Selma Vilhunen (s. 1976), suomalainen elokuvaohjaaja ja käsikirjoittaja

## Kuvitteellisia Selmoja

* Selma, väitetty järvihirviö Norjan Seljordsvatnet-järvellä
* Selma, päähenkilö Aleksis Kiven näytelmässä *[[Selman juonet]]*
* Selma Bouvier, Simpsonit-sarjan henkilöhahmo
* Selma Taateli, Roope Ankan kotiapulainen piirrossarjoissa Ankronikka ja DuckTales
* Selma Viljanen, televisiosarjassa Salatut elämät

## Lähteet
* 

### Viitteet

## Aiheesta muualla
Christoph Budde

**Christoph Budde** (11. helmikuuta 1963 – 1. joulukuuta 2009) oli saksalainen jalkapalloilija, pelipaikaltaan hyökkääjä. Hän pelasi Bundesliiga-urallaan Borussia Mönchengladbach -seurassa vuosina 1985–1990. Hän kuoli sikainfluenssaan sairastuttuaan. Taustalla oli krooninen keuhkosairaus.

## Lähteet
Tapuwa Kapini

**Tapuwa Kapini** (s. 17. heinäkuuta 1984 Harare) on zimbabwelainen jalkapallomaalivahti. Hän pelasi Highlanders-seurassa Zimbabwessa, kunnes siirtyi vuonna 2006 Etelä-Afrikkaan, jossa pelaa yhä Premier Soccer Leaguen Platinum Starsissa. Kapini on pelannut Zimbabwen jalkapallomaajoukkueessa 23 ottelua (2009).

## Lähteet
Maneesi

**Maneesi** eli ratsastushalli on ratsastuskenttä, jota suojaa rakennus. 

Maneesit ovat tavallisesti suorakaiteen muotoisia. Maneesin yhteydessä on usein katsomo ja säilytystilaa esimerkiksi estekalustolle. Maneesin pohjana käytetään mm. turvetta tai kumimurske-hiekka-sekoitetta. Pelkkää hiekkaa käytetään harvemmin sillä se pölisee kuivana ja haittaa näkyvyyttä ja heikentää ilmanlaatua. Pohjoisilla leveysasteilla maneesit ovat käytännössä aina seinällisiä ja ikkunallisia umpirakennuksia, lämpimissä maissa ne voidaan rakentaa myös seinättömiksi tai matalaseinäisiksi katoksiksi suojaamaan kuumuudelta ja sateelta.

Suomessa maneesit ovat yleensä 20-23 metriä leveitä ja pituudeltaan vähintään 40 metriä. Jos maneesissa on useampi ratsastuskenttä, ne on yleensä sijoitettu peräikkäin sillä maneesin kustannukset kasvavat huomattavasti rungon leventyessä. Tavallisimpia maneesien rakennustapoja ovat muovipinnoitettu liimapuukaarinen maneesi, teräsrunkoinen, peltikattoinen ja seinistään pelti- tai puuverhottu maneesi ja puurunkoinen, peltikattoinen ja puuverhottu maneesi. Vanhoja tiilirakenteisia maneeseja on säilynyt ratsastuskäytössä niukasti, tunnetuin lienee Helsingin Ruskeasuolla sijaitseva Olympiamaneesi. Tästä rakennuksestakin valtaosa on palloilijoiden ja nyrkkeilijöiden käytössä, ratsastajille on lohkaistu 37m pala toisesta päädystä.

Maneesiin voi olla myös integroituna talli, joskin tämä ratkaisu on Suomessa melko harvinainen.
Kiimkallion seisake

**Kiimkallion seisake** () on Uudenkaupungin radan varressa sijaitseva lakkautettu seisake. Vehmaan Kiimkallion kylään valmistunut, Thure Hellströmin  suunnittelema seisake palveli alusta alkaen vain muutamaa lähistön tilaa, joiden maantieyhteys oli huono. Siksi Kiimkallio muutettiin laiturivaihteesta miehittämättömäksi seisakevaihteeksi vuonna 1955 ja seisakkeeksi tavaraliikenteen loppuessa kaksi vuotta myöhemmin, vuonna 1957. Myös seisakkeen sivuraiteet purettiin 1950-luvulla. Asema palveli kuitenkin henkilöliikennettä koko radan lakkauttamiseen asti 1.1.1993. 

Vuonna 2007 asema siirtyi Senaatti-kiinteistöjen myyntikohteeksi, jolloin myyntiin tulivat noin puolen hehtaarin tontilla sijaitsevat asuinrakennus, sauna, ulkorakennus ja käymälä. Ne siirtyivät uudelle omistajalle vuoden 2008 alkupuolella.

## Lähteet

## Aiheesta muualla
* Kuvia Kiimkallion seisakkeesta Vaunut.org -sivustolla
Ratsastuskenttä

**Ratsastuskenttä** on ratsastukseen tarkoitettu alue. Ratsastuskenttä voi sijaita myös maneesin sisällä.
 
Ratsastuskenttä on useimmiten suorakaiteen muotoinen ja sen pohja on hiekkaa tai hiekkasekoitetta, nykyään toisinaan esimerkiksi kumirouhetta. Oikeanlaisilla materiaaleilla kunnolla pohjustettu kenttä on ympäri vuoden tasainen ja turvallinen, siihen ei kerry seisovia vesilätäköitä eikä se rasita tai suorastaan vahingoita hevosten jalkoja liialla pehmeydellä, kovuudella tai kivisyydellä; kentät vaativat kunnossa pysyäkseen kuitenkin myös hoitoa, kuten lanaamista, kastelua kuivina aikoina pölyämisen vähentämiseksi sekä hevosten lannan pois keräämistä. Kentät ovat useimmiten aidattuja, ja Suomen oloissa ympärivuotisessa käytössä olevilla kentillä on valaistus. Helppojen luokkien kouluratsastusradan koko 20&nbsp;m x 40&nbsp;m on vakiintunut jonkilaiseksi ratsastuskentän perusmalliksi, joskin esteratsastukseen käytettävän kentän olisi hyvä olla kookkaampi. 

Kun ratsastuskenttää käyttää useita ratsukkoja samanaikaisesti, noudatetaan vakiintuneita tai yhteisesti sovittuja sääntöjä "etuajo-oikeuksista" ja ratsastussuunnan määräytymisestä. Kentällä ratsastetaan erilaisia vakiintuneita kuvioita ja reittejä, jotka tunnetaan ratsastusradan teinä.

## Lähteet
Kamel Ghilas

**Kamel Ghilas** (, s. 9. maaliskuuta 1984 Marseille, Ranska) on ranskalais-algerialainen jalkapalloilija, pelipaikaltaan hyökkääjä. Hän edustaa Belgian pääsarjassa Charleroita.

Ghilas syntyi Ranskanssa, mutta hänellä on myös Algerian kansalaisuus. Hän on edustanut Algerian jalkapallomaajoukkuetta vuodesta 2007 lähtien. Myös hänen nuorempi veljensä Nabil Ghilas edustaa Algeriaa.

## Ura
### Seurajoukkueura
Ghilas aloitti uransa FC Martiguesin junioreissa, jonka jälkeen hän siirtyi AS Cannesiin vuonna 2003. Ghilas teki paljon maaleja, mutta ei pystynyt johdattamaan joukkuetta Ligue 2:een. Hän jätti seuran ja siirtyi portugalilaiseen Vitória SC:hon.

Ensimmäisellä kaudellaan Ghilas oli 12 maalillaan yksi joukkueen avainpelaajista, kun se nousi maan pääsarjaan. Hän oli tuolloin sarjan arvostetuimpia pelaajia. Seuraavalla kaudella hänellä oli suuri rooli pääsarjassa kolmannen sijan saavuttaneesta joukkueesta.

Ghilas päätyi sopimukseen espanjalaisen Segunda Divisiónin Celta Vigon kanssa. Hän oli kahdella kaudella joukkueen paras maalintekijä 13 maalillaan. Valioliigaseura Blackburn Rovers oli kiinnostunut Ghilasista, mutta hän siirtyi lopulta Hull Cityyn kaudeksi 2009–2010 1,7 punnalla. Hän debytoi Valioliigassa 22. elokuuta ottelussa Bolton Wanderersia vastaan ja iski ottelun voittomaalin Jussi Jääskeläisen selän taakse.

Heinäkuussa 2010 Ghilas siirtyi kauden mittaisella lainasopimuksella Ranskaan Arlesiin

### Maajoukkue
Ghilas debytoi Algerian maajoukkueessa 2. kesäkuuta 2007 ottelussa Kap Verdeä vastaan. Hän on pelannut maajoukkueessa yhteensä 16 ottelua, joissa on syntynyt kolme maalia.

## Lähteet
The Definitive Ray Charles

**The Definitive Ray Charles** on kahden CD-levyn kokoelma-albumi Ray Charlesin 46 suositusta laulusta kuudelta eri vuosikymmeneltä. Se julkaistiin vuonna 2005. 

## Kappalelista

### Ensimmäinen levy (kesto 76:38)

# Mess Around – 2:42  
# It Should’ve Been Me – 2:41
# I’ve Got a Woman – 2:55
# This Little Girl of Mine – 2:34
# A Fool for You – 3:02  
# Drown in My Own Tears – 3:21   
# Leave My Woman Alone – 2:40  
# Hallelujah I Love Her So – 2:38  
# Lonely Avenue – 2:36  
# (Night Time Is) The Right Time – 3:28  
# What’d I Say (Osat 1 ja 2) – 6:28  
# I Believe to My Soul – 3:03  
# I’m Movin’ On – 2:21  
# Come Rain or Come Shine – 3:42  
# Don’t Let the Sun Catch You Crying – 2:45   
# Sticks and Stones – 2:14  
# Georgia on My Mind – 3:41  
# Ruby – 3:53  
# One Mint Julep – 3:06   
# I’m Gonna Move to the Outskirts Of Town – 3:45  
# Hit the Road Jack – 1:58  
# Unchain My Heart – 2:52  
# Baby, It’s Cold Outside – 4:11   
# At the Club – 3:00

### Toinen levy (kesto 77:43)

# I Can’t Stop Loving You – 4:21  
# Born to Lose – 3:20  
# You Don’t Know Me – 3:17   
# You Are My Sunshine – 3:00  
# Your Cheatin’ Heart – 3:36  
# Take These Chains From My Heart – 2:58   
# Busted – 2:12  
# That Lucky Old Sun – 4:26   
# Crying Time – 2:59   
# Cincinnati Kid (Täyskäsi-Kid -elokuvan teema) – 2:25  
# Let’s Go Get Stoned – 3:03  
# I Don’t Need No Doctor – 2:37  
# In The Heat of the Night (Yön kuumuudessa -elokuvan teema) – 2:37  
# Yesterday – 2:48 
# Eleanor Rigby – 3:00  
# I Can Make It Thru’ the Days – 3:56  
# Rainy Night in Georgia – 6:16
# The Jealous Kind – 4:41
# Shake Your Tailfeather (The Blue Brothersin kanssa) – 2:51  
# Seven Spanish Angels (Willie Nelsonin kanssa) – 3:52  
# I’ll Be Good to You – 4:57  
# Imagine – 4:29
Goin’ Places

**Goin' Places** on The Jacksons -yhtyeen studioalbumi, joka julkaistiin vuonna 1977. 

## Kappaleet
#
#
#
#
#
#
#
#
#

## Aiheesta muualla
* Goin’ Places Discogsissa
Šonakapina

**Šonakapina** oli šona-heimon nostama kapina Mosambikissa portugalilaisia siirtomaaisäntiä vastaan vuonna 1917. 
Kapinan seurauksena Portugali menetti hallinnan osassa siirtomaata peräti kolmeksi vuodeksi.  Kapinan taustalla muhi tyytymättömyys oloihin, mutta sen laukaisi Portugalin yritys määrätä siirtomaajoukkoja osallistumaan ensimmäiseen maailmansotaan.

## Lähteet
14024 Procol Harum

**14024 Procol Harum** eli **1994 RZ** on asteroidien päävyöhykkeellä sijaitseva asteroidi, jonka löysivät P. Sicoli ja P. Ghezzi Sormanossa 9. syyskuuta 1994. Asteroidi on nimetty samannimisen yhtyeen mukaan. Sen kiertoaika on 4,08 vuotta.

## Lähteet
*Numbered minor planets 

### Viitteet
Destiny (The Jacksons)

**Destiny** on The Jacksons -yhtyeen studioalbumi, joka julkaistiin vuonna 1978.

## Kappalelista

## Aiheesta muualla
* Destiny Discogsissa
NPM

**NPM** tarkoittaa seuraavia asioita:

* uusi julkisjohtamisen oppi (), julkisten organisaatioiden muutosoppi
* Nordic Poly Mark, muoviputkituotteiden sertifiointimerkki
* npm, JavaScript-ohjelmointikielen paketinhallintatyökalu.
Tarhapeukaloinen

**Tarhapeukaloinen** (*Thryomanes bewickii*) on Pohjois-Amerikassa tavattava peukaloisiin kuuluva varpuslintu. Se on noin 14 senttimetriä pitkä, hoikka ja pitkäpyrstöinen lintu. Väritykseltään tarhapeukolainen on harmahtavan ruskea. Tarhapeukolaiset liikkuvat yleensä yksin, mutta joskus niitä tavataan pareittain. Naaras munii 5–6 munaa pesimäkoloon.

## Koko ja ulkonäkö
Tarhapeukaloinen on noin 14&nbsp;cm pitkä laji, ja rakenteeltaan se on hoikka ja pitkäpyrstöinen. Selkä ja päälaki ovat harmahtavan ruskeat. Tyynenmeren rannikolla elävät linnut ovat harmaampia kuin itäisempiin populaatioihin kuuluva tarhapeukaloiset, jotka ovat punaruskeampia. Päässä on kaksi valkoista silmäkulmajuovaa. Vatsa on harmahtavan valkoinen ja pyrstö valkoviiruinen. Ulkonäöltään tarhapeukaloinen muistuttaa matkijapeukaloista (*Thryothorus ludovicianus*), joka eroaa suuremman kokonsa ja tukevamman rakenteensa perusteella.

## Levinneisyys ja elinympäristö
Tarhapeukaloista tavataan Kanadasta Ontariosta, Yhdysvaltain länsi- ja eteläosista sekä Meksikosta.  Lajin elinympäristöä ovat pensaikot usein jokien ja maatalousalueiden lähettyvillä. Laji on harvinaistunut erityisesti elinalueensa itäosissa ja Mississipin osavaltiossa se luokitellaan uhanalaiseksi. Kannan harvinaistumisen arvellaan johtuvan pihapeukaloiskannan (*Troglodytes aedon*) kasvusta. Pihapeukaloinen voittaa tarhapeukaloisen kilpailussa pesimäpaikoista.

## Elintavat
Tarhapeukaloiset elävät pensaikoissa ja puissa. Laji liikkuu hyppimällä ja on hyvin harvoin pitkiä aikoja paikoillaan. Yleensä tarhapeukaloiset liikkuvat yksinään, mutta joskus niitä tavataan pareittain.

Tarhapeukaloiset ovat kolopesijöitä ja rakentavat pesänsä kallion koloon, vanhaan tikan koloon tai pesimälaatikoihin. Naaras rakentaa koloon kuppimaisen pesän sammalista, lehdistä, karvoista ja höyhenistä ja munii viidestä kuuteen munaa. Naaras hautoo niitä yksin noin kaksi viikkoa. Koiras huolehtii hautovan naaraan ruokkimisessa ja auttaa kuoriutuneiden poikasten hoidossa.

Tarhapeukaloiset käyttävät ravintonaan pääasiassa hyönteisiä ja hämähäkkieläimiä. Ravinto etsitään pensaikosta lehdiltä tai toisinaan maasta.

## Lähteet
Bulbulirastas

**Bulbulirastas** (*Arcanator orostruthus*) on harvinainen afrikkalainen kapinmesikkolaji. Se kasvaa noin 17 senttimetriä pitkäksi. Sen selkäpuoli on oliivinvihreä, vatsapuoli vaaleampi ja kirjava. Toisinaan laji luetaan kuuluvaksi heimoon Modulatricidae .

Lajia tavataan subtrooppisissa ja trooppisissa vuoristometsissä Mosambikissa ja Tansaniassa. Se on silmälläpidettävä elinympäristönsä pirstaleisuuden ja pienenemisen takia. Lajin esiintymisalueen ala on noin 6&nbsp;100&nbsp;neliökilometriä ja populaation koko 10&nbsp;000–20&nbsp;000&nbsp;yksilöä. Tansanian Udzungwavuoristossa elää alalaji *sanjei* ja Itä-Usambarassa alalaji *usambara*.

Bulbulirastas liikkuu metsän alikasvoksessa erityisesti runsaan inkiväärikasvuston (*Zingiberaceae*) suojassa, ja syö lehvästön hyönteisiä ja muita pieniä selkärangattomia.

## Lähteet
Hanna Falk

**Hanna Falk** (s. 5. heinäkuuta 1989) on ruotsalainen maastohiihtäjä.

Maastohiihdon maailmancupiin Falk osallistui ensimmäisen kerran Tukholman sprintissä kaudella 2006–2007. Ensimmäisen voittonsa hän saavutti kolmannessa maailmancupin kilpailussaan Düsseldorfin vapaan hiihtotavan sprintissä joulukuussa 2009. Myöhemmin samalla kaudella hän voitti perinteisen hiihtotavan sprinttikilpailun Otepäässä. Sprintticupin kokonaispisteissä hän oli viides. Kaudella 2010–2011 hän oli toinen Liberecin sprintissä sekä kaudella 2016–2017 kolmas Davosin ja Toblachin vapaan ja Drammenin perinteisen hiihtotavan sprinteissä. Hän sijoittui kauden 2016–2017 sprintticupissa kolmanneksi. Kaudella 2017–2018 hän voitti Dresdenin vapaan hiihtotavan sprintin ja oli Lahden vapaan sprintissä kolmas. Hän voitti vapaan hiihtotavan sprintin Falunin finaalitapahtumassa. Sprinticupissa hän sijoittui neljänneksi.

Junioreiden MM-kilpailuissa Falk oli Ruotsin joukkueen mukana saavuttamassa viestihopeaa kahdesti vuosina 2008 ja 2009. Oslon MM-kilpailuissa 2011 hän oli vapaan hiihtotavan sprintissä yhdestoista. Lahdessa 2017 hän sijoittui vapaan sprintissä neljänneksi ja perinteisen 10 kilometrillä 15:nneksi. Pyeongchangin olympialaisissa 2018 hän oli perinteisen sprintissä viides ja 10 kilometrin vapaalla 21:s. Seefeldin MM-kilpailuissa 2019 hän sijoittui vapaan hiihtotavan sprintissä 13:nneksi.

## Lähteet

## Aiheesta muualla
Koivuniemi

**Koivuniemi** voi tarkoittaa seuraavia:

;Paikkoja
*Koivuniemi (), Zacharias Topeliuksen koti Helsingin (aiemmin Sipoon) Östersundomissa
* Koivuniemi, asuinalue Valkeakoskella
* Koivuniemi, kylä Eurajoella
* Koivuniemi, kylä Iissä
*Koivuniemi, kylä Orivedellä
* Koivuniemi, kylä Sastamalassa
* Koivuniemi, entinen kylä Karjalan tasavallan Belomorskin piirin Sosnavitsan kunnassa

;Suomalaisia henkilöitä
* Anniina Koivuniemi (s. 1995), tanssija ja tanssinopettaja
* Antti Koivuniemi (1926–2019), diplomi-insinööri, talousvaikuttaja, vuorineuvos ja Pohjolan Voiman toimitusjohtaja 1976–1991
* Eetu Koivuniemi (s. 1985), koripalloilija
* Heini Koivuniemi (s. 1973), voimailija
* Janne Koivuniemi (1888–1972), kalastaja ja sääennustaja
* Kaarina Kangasmaa (o.s. *Koivuniemi*, s. 1932), yleisurheilija
* Laura Eklund (o.s. *Koivuniemi*, taiteilijanimi *Marilii*, s. 1978), laulaja ja lauluntekijä
* Mika Koivuniemi (s. 1957), keilaaja
* Paula Koivuniemi (ent. *Lehti,*, s. 1947), laulaja
* Pihla Koivuniemi (s. 1994), malli
* Reino Koivuniemi (s. 1940), taiteilija
* Tapani Koivuniemi (s. 1960), diplomi-insinööri ja Maitobaari-nimisen uskonnollisen yhteisön ja Kustannusosakeyhtiö Koivuniemen perustaja
* Tuomas Koivuniemi (s. 1977), toimittaja

;Muita
* Kustannusosakeyhtiö Koivuniemi, suomalainen kustannusyhtiö
* "Koivuniemen herra", nimitys lasten piiskauksessa käytettävästä vitsasta.
Vesna Fabjan

**Vesna Fabjan** (s. 13. maaliskuuta 1985 Zgornja Besnica, Kranj, Jugoslavia) on uransa kesällä 2020 lopettanut slovenialainen maastohiihtäjä.

Fabjan sijoittui viidenneksi junioreiden MM-kilpailujen vapaan hiihtotavan sprinttikilpailussa Strynissä 2004. Seuraavana talvena hän voitti kultaa Innsbruckin universiadien sprintissä ja osallistui ensimmäisen kerran aikuisten arvokilpailuihin Oberstdorfin MM-kilpailuissa. Sapporon MM-kisoissa 2007 hän oli Petra Majdičin kanssa parisprintissä yhdeksäs. Liberecin MM-kilpailuissa 2009 hän oli henkilökohtaisessa sprintissä 16:s. Vancouverin olympialaisissa 2010 hän oli Katja Višnarin kanssa parisprintissä kymmenes. Oslon MM-kilpailuissa 2011 hän sijoittui vapaan hiihtotavan sprintissä neljänneksi. Sotšin olympialaisissa 2014 Fabjan saavutti pronssia vapaan hiihtotavan sprintissä.

Fabjan sijoittui maailmancupin henkilökohtaisessa sprinttikilpailussa ensimmäisen kerran kymmenen parhaan joukkoon oltuaan viides Rybinskissä joulukuussa 2007. Ensimmäisen palkintosijansa hän sai oltuaan kolmas Düsseldorfin vapaan hiihtotavan sprintissä kaudella 2009–2010. Ensimmäisen voittonsa hän saavutti Rybinskin vapaan hiihtotavan sprinttikilpailussa 22. tammikuuta 2010. Parisprintin maailmancupkilpailussa hän sijoittui Katja Višnarin kanssa toiseksi Rybinskissä 2010. Fabjan oli Düsseldorfin vapaan hiihtotavan sprintissä kolmas myös kaudella 2010–2011. Samalla kaudella hän voitti Rybinskin vapaan hiihtotavan sprintin. Hän sijoittui kolmanneksi Szklarska Poręban vapaan hiihtotavan sprintissä kaudella 2013–2014.

## Lähteet

## Aiheesta muualla
Hebrew Union College

**Hebrew Union College-Jewish Institute of Religion** on vanhin juutalainen seminaari Amerikan mantereella ja tärkein reformijuutalainen seminaari. Sillä on toimipisteet Cincinnatissa, New Yorkissa, Los Angelesissa ja Jerusalemissa. Jerusalemissa se on Israelin ainoa reformijuutalaisia rabbeja kouluttava laitos.

## Historia
HUC:in perusti rabbi Isaac Mayer Wise Cincinnatiin vuonna 1875.

## Aiheesta muualla

*Hebrew Union College
Iskelmälaulaja Arokanto ja Viihdeorkesteri Tempo

**Iskelmälaulaja Arokanto ja Viihdeorkesteri Tempo** on suomalaisen laulajan Markku Arokannon studio-albumi vuodelta 1983. Tuottaja oli Upi Sorvali. 

*Helsingin Sanomien* musiikkitoimittaja Markku Fagerlund kirjoitti, että Arokanto on tyyppinä mitä rakastettavin yliampuvuudessaan, muttei laulajana ”mikään Caruso”. Hänestä Arokannon esityksistä putoaa pohja pois pelkästään levyltä kuunneltuna: ”Samat vanhat iskelmät, jotka Arokannon showssa osuvat nauruhermoon, jäävät levyllä puolitiehen.”

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Soittajat
* Markku Arokanto, laulu
* Antti Murto, kosketinsoittimet
* Aarne Himberg, rummut
* Harri Virtamo, basso
* Heikki Raine, trumpetti
* Pekka Toivanen, saksofoni
* Tuomo Autio, kitara

## Lähteet
Triumph (The Jacksons)

**Triumph** on The Jacksons -yhtyeen studioalbumi, joka julkaistiin vuonna 1980. 27. tammikuuta 2009 julkaistussa uudelleenjulkaisussa oli mukana kolme bonuskappaletta.

## Kappalelista

## Kokoonpano
*Michael Jackson - päälaulu, lyömäsoitin
*Jackie Jackson - laulu, päälaulu kappaleessa "Wondering Who"
*Tito Jackson - kitara, laulu, kitarasoolo kappaleessa "This Place Hotel"
*Marlon Jackson - patarummut, laulu, yhteinen päälaulu kappaleessa "Give It Up"
*Randy Jackson - lyömäsoitin, yhteinen päälaulu kappaleessa "Can You Feel It"

## Albumin tekijät
Albumin on tuottanut, sovittanut, kirjoittanut ja säveltänyt The Jacksons lukuun ottamatta kappaletta "Everybody" (kirjoittanut Michael Jackson, Tito Jackson ja Mike McKinney).

## Arvostelut
* Allmusic () 
* Robert Christgau (A-) 

## Lähteet

## Aiheesta muualla
*
Álvaro Domínguez

**Álvaro Domínguez Soto** (s. 15. toukokuuta 1989 Madrid, Espanja) on espanjalainen jalkapalloilija. Hän edustaa Saksan Bundesliigassa pelaavaa Borussia Mönchengladbachia. Domínguez on pelipaikaltaan keskuspuolustaja, mutta on pelannut ajoittain myös vasempana laitapuolustajana.

Domínguez on Atlético de Madridin kasvatti, ja ennen nousua edustusjoukkueeseen hän pelasi kuuden vuoden ajan Atléticon juniorijoukkueissa. Domínguez teki virallisen debyyttinsä edustusmiehistössä lokakuussa 2008 Mestarien liigan ottelussa Liverpoolia vastaan. Domínguez solmi ensimmäisen ammattilaisopimuksensa kuitenkin vasta marraskuussa 2009. Sen oli määrä pitää nuori topparilupaus kasvattajaseuransa riveissä aina kesäkuuhun 2013 asti. Urallaan Atléticossa Domínguez voitti Eurooppa-liigan kahdesti (2010 ja 2012) sekä UEFA Super Cupin yhden kerran (2010).

Domínguez siirtyi Borussia Mönchengladbachiin kesäkuussa 2012. Sopimus seuran kanssa on viisivuotinen.  

Domínguez edusti Espanjaa eri ikäkausimaajoukkueissa. Hän edusti maataan syys–lokakuussa 2009 pelatussa alle 20-vuotiaiden MM-turnauksessa Egyptissä. Kesällä 2011 Domínguez oli mukana voittamassa alle 21-vuotiaiden Euroopan-mestaruutta Tanskassa järjestetyssä lopputurnauksessa. Ensiesiintymisensä Espanjan A-maajoukkueessa hän teki toukokuussa 2012 pelatussa maaottelussa Serbiaa vastaan, jonka Espanja voitti lukemin 2–0.   

Madridissa varttuneen Domínguezin esikuvia ovat 1990-luvun Atlético-tähdet Kiko ja Diego Simeone. Suurin idoli on kuitenkin Fernando Torres, joka Domínguezin tavoin nousi Atléticon nuorisojoukkueiden kautta edustusjoukkueeseen. 

## Lähteet
Matti Eerikäinen

**Matti Eerikäinen** on suomalainen meteorologi, joka on työskennellyt meteorologina sekä säätuottajana Neloskanavan uutistoimituksessa Nelosen uutisissa ja Helsingin Sanomien tv-säässä. Hän on toiminut myös juontajana humoristisessa asiaohjelmasarjassa  Eerikäinen ekolomalla, jota esitettiin kesällä vuonna 2008 Nelosella. Sarjan vieraina nähtiin pääasiassa suomalaisia julkisuuden henkilöitä ja ympäristöalan asiantuntijoita. Eerikäinen on opiskellut ilmakehätieteitä Helsingin yliopistossa.  

## Lähteet
Ruskokurkkuapali

**Ruskokurkkuapali** (*Apalis porphyrolaema*) on herttuihin kuuluva varpuslintu. Lajia tavataan Burundissa, Kongon demokaatisessa tasavallassa, Keniassa, Ruandassa, Tansaniassa ja Ugandassa.

## Lähteet
Jason Momoa

**Joseph Jason Namakaeha Momoa** (s. 1. elokuuta 1979 Honolulu, Havaiji) on yhdysvaltalainen näyttelijä, joka tunnetaan muun muassa rooleistaan Ronon Dexinä *[[Stargate Atlantis|Stargate Atlantiksessa]]*, Khal Drogona *[[Game of Thrones]]issa* ja Conan Kimmerialaisena vuoden 2011 elokuvassa *[[Conan the Barbarian (vuoden 2011 elokuva)|Conan the Barbarian]]*.

Momoa syntyi Honolulussa, Havaijilla, ja kasvoi Iowan Norwalkissa. Hän on etniseltä taustaltaan isänsä puolelta havaijilainen ja äitinsä puolelta sekoitus saksalaista, iiriläistä ja alkuperäisamerikkalaista verta.

Hän palasi Havaijille vuonna 1998 aloittaen uran mallina ollen Havaijin vuoden malli 1999 ja juonsi vuonna 1999 Miss Teen Hawaii USA -kilpailun.

Momoa esiintyi vuosina 1999–2001 Jason Ioanen roolissa sarjassa *[[Baywatch|Baywatch Hawaii]]*. Vuonna 2005 hän sai Ronon Dexin roolin *Stargate Atlantiksessa*. Vuonna 2011 Momoa esiintyi kahdessa barbaarin roolissa: Conanina elokuvassa *Conan the Barbarian* ja khal Drogona HBO:n *Game of Thrones* -fantasiadraamasarjan ensimmäisellä tuotantokaudella.

Momoalla on vuosina 2007 ja 2008 syntyneet lapset näyttelijä Lisa Bonet'n kanssa, minkä lisäksi näyttelijä Zoë Kravitz on Momoan tytärpuoli Bonet'n aiemmasta liitosta. Pariskunta oli naimisissa vuosina 2017–2021. He olivat seurustelleet jo vuodesta 2005 lähtien.

Marraskuussa 2008 Momoa joutui losangelesilaisella klubilla sanaharkkaan, jonka päätteeksi häntä iskettiin olutlasilla vasten kasvoja. Särkyneen lasin aiheuttamat haavat vaativat 140 tikkiä ja Momoan kasvoihin jäi välikohtauksesta pysyvät jäljet. Hyökkääjä tuomittiin viiden vuoden vankeusrangaistukseen.

Kesäkuussa 2014 Momoa valittiin näyttelemään Vesimiestä supersankarielokuvassa *[[Batman v Superman: Dawn of Justice]]*. Hän esiintyi merkittävämmässä roolissa vuonna 2017 elokuvassa *[[Justice League (elokuva)|Justice League]]* ja esiintyy myös vuonna 2018 hahmon omassa sooloelokuvassa *[[Aquaman (elokuva)|Aquaman]]*.

Toukokuussa 2023 sai ensi-iltansa elokuva *[[Fast & Furious X]]*, jossa Momoa näyttelee yhtä elokuvan päähahmoa Dante Reyesiä.

## Filmografia
### Elokuvat

### Televisiosarjat

## Lähteet

## Aiheesta muualla

*
Godigisel

**Godigisel** tai **Godegisel** (359–406) oli vandaalien kuningas ja kahden vandaalikuninkaan, Gunderikin ja Geiserikin, isä. Gunderikin äiti oli Godigiselin virallinen puoliso ja Geiserikin äiti puolestaan jalkavaimo.

Godigisel kuoli taistelussa lähellä Reiniä vuonna 406. Hänen kuolemansa jälkeen vandaalit siirtyivät Galliaan ja sieltä edelleen Espanjaan.

## Lähteet
Unto Räty

**Unto Räty** (11. marraskuuta 1915 Virolahti – 1. elokuuta 2000 Helsinki) oli suomalainen pikakirjoittaja ja eduskunnan pöytäkirjatoimiston päällikkö. Hänellä oli pikakirjoituksen suurmestarin arvo.

Räty kirjoitti ylioppilaaksi Sortavalan lyseosta vuonna 1934. Hän suoritti Helsingissä teologisen erotutkinnon vuonna 1941 ja filosofian kandidaatin tutkinnon vuonna 1947. Aluksi hän työskenteli uskonnon ja psykologian opettajana. Vuodesta 1936 hän työskenteli eduskunnan pikakirjoittajana ja talletti muun muassa sotasyyllisyysoikeudenkäynnin. Eduskunnan pikakirjoituskanslian, joka sittemmin muuttui pöytäkirjatoimistoksi, päällikkönä hän toimi vuosina 1956–1978. Jatkosodassa hän toimi sotilaspastorina.

Unto Räty jatkoi pikakirjoitustehtävissä vielä eläkkeelle jäätyäänkin. Hän opetti Kansanvalistusseuran kirjeopistossa pikakirjoitusta noin 35 vuoden ajan. Vuosina 1966–1979 hän oli Suomen Pikakirjoittajayhdistyksen puheenjohtaja sekä 28 vuoden ajan Pikakirjoituslehden päätoimittaja. Yhdessä Leo Kailan kanssa Räty julkaisi vuonna 1966 pikakirjoituksen lyhennysoppikirjan *Opi lyhentämään*.

Pikakirjoituksen kansainvälisessä järjestössä Interstenossa Räty osallistui kilpailijana Wiesbadenin kongressiin 1961 ja Prahan kongressiin 1963. Hän oli järjestön keskuskomitean jäsen vuosina 1963–1993 ja sai kunniajäsenen arvon Amsterdamin kongressissa 1995.

## Lähteet
* 
### Viitteet

## Aiheesta muualla
* Suomen pikakirjoittajayhdistyksen Unto Räty -sivu
Kokkola (täsmennyssivu)

**Kokkola** voi tarkoittaa seuraavia:

## Paikkoja
* Kokkola, kaupunki Suomessa.
* Kokkola, asuinalue Valkeakoskella
* Kokkola, kylä Salossa

## Henkilöitä
Listan henkilöt ovat suomalaisia, ellei toisin mainita.
* Arto Kokkola (s. 1960), koripalloilija
* Jarmo Kokkola (s. 1968), keskimatkojen juoksija
* Kaija Kokkola (*Kaija Koo*, s. 1962), laulaja
* Keith Kokkola (s. 1949), kanadalainen jääkiekkoilija
* Ritva Kokkola (s. 1948), kirjailija
* Tatu Kokkola (s. 1997), jääkiekkoilija
* Toivi Kokkola (1912–1973), kilpapyöräilijä 
* Veikko Kokkola (1911–1974), kaupunginjohtaja ja kansanedustaja

## Muita
* 1522 Kokkola, vuonna 1938 Liisi Oterman löytämä pikkuplaneetta
* ''Kokkola'', Kokkolassa ilmestyvä ilmaisjakelulehti
* ''Kokkola'', Kokkolassa vuosina 1897–1934 ilmestynyt sanomalehti
* Kokkola Ko-03, suomalaisten Kalevi ja Seppo Kokkolan suunnittelema autogiro-tyyppinen lentokone
* Kokkolan rautatieasema, rautatieliikennepaikka Kokkolassa
* Kokkolan majakka, majakka Kokkolassa
* Kokkola Cup, Kokkolassa järjestettävä jalkapalloturnaus
* SC Kokkola, kokkolalainen urheiluseura
Harmaa-apali

**Harmaa-apali** (*Apalis chirindensis*) on herttuihin kuuluva varpuslintu. Lajia tavataan  Mosambikin ja Zimbabwen vuoristometsissä, kuten  Chirindan metsässä, Chimanimanin alueella, ja Gorongosan kansallispuistossa.

Harmaa-apali on harmaaselkäinen ja valkovatsainen lintu.

## Lähteet
Nicolaus II Bernoulli

**Nicolaus II Bernoulli** (myös *Niklaus* ja *Nikolaus*, 6. helmikuuta 1695 Basel – 31. heinäkuuta 1726 Pietari) oli sveitsiläinen matemaatikko. Hän oli yksi monista Bernoulli-suvun matemaatikoista. Hän työskenteli enimmäkseen käyrien, differentiaaliyhtälöiden ja todennäköisyyden parissa.

## Lähteet
Sakaiminato

**Sakaiminato** () on Japanin kaupunki Honshūn saarella Chūgokun tai San’inin alueella Tottorin prefektuurissa. Se sijaitsee Yumigahaman niemimaan pohjoiskärjessä Nakaumijärven ja Japaninmeren Mihonlahden välissä prefektuurin länsiosassa Matsuen kaupungin itäpuolella. Sakaiminatossa on 34&nbsp;972 asukasta (vuonna 2015) ja sen pinta-ala on 29,02 neliökilometriä.

Sakaiminaton maaseutukaupunki perustettiin vuonna 1954 kuuden kunnan kuntaliitoksen myötä, ja kaupunki siitä tehtiin vuonna 1956. Siellä on merkittävä Japaninmeren rannikon kauppa- ja kalastussatama. Sakaiminato tunnetaan mangapiirtäjä Shigeru Mizukin kotipaikkana, ja siellä onkin häneen luomaansa *[[Gegege no Kitarō]]* -sarjaan liittyviä nähtävyyksiä, kuten Mizuki Shigeru Road *[[yōkai]]*-hahmoja esittävine patsaineen ja Shigeru Mizukin museo. Sakaiminatoa palvelevat JR Nishi-Nihonin Sakai-linja ja kaupungin alueella sijaitseva Yonagon lentoasema.

## Kuvia

Tiedosto:Sakai Minato -01.jpg|Kalastusaluksia kaupungin satamassa
Tiedosto:Eshima oohashi 09 (15642376098).jpg|Eshima-ōhashi-silta yhdistää Sakaiminaton Matsueen


## Lähteet

## Aiheesta muualla

* Kaupungin internetsivut
Jack Vincent

**Jack Vincent** (6. maaliskuuta 1904 Lontoo – 3. heinäkuuta 1999 Pietermaritzburg, Etelä-Afrikka) oli englantilainen lintutieteilijä, sotilasarvoltaan eversti.

Vincent muutti 21-vuotiaana Etelä-Afrikkaan, missä hän työskenteli kahdella maatilalla Richmondin alueella Natalin provinssissa. 1920-luvulla hän palasi Englantiin ja ryhtyi keräämään lintuja British Museumille. 20-luvun lopulla ja 30-luvun alussa hän teki amiraali Hubert Lynesin seurassa useita lintutieteellisiä retkiä Itä-, Keski- ja eteläiseen Afrikkaan. Merkittävin retki oli Mosambikin Mount Namulille suuntautunut vuonna 1932. Tällä retkellä Vincent löysi tieteelle uusina lintulajeina muun muassa bulbulirastaan (*Modulatrix orostruthus*).

Vincent avioitui skottilaisen Mary Russellin kanssa Kapkaupungissa 1934. Vuonna 1935 he ostivat maatilan Natalista Mooi-joelta.

Toisessa maailmansodassa Vincent palveli everstinä Natal Carbineers joukko-osastossa Itä- ja Pohjois-Afrikassa. 1942 Vincent sai komennuksen Britannian armeijaan Haifaan Palestiinaan. Sodan jälkeen hänelle myönnettiin Brittiläisen imperiumin ritarikunnan jäsenyys (MBE).

Vuonna 1949 Vincent sai American Ornithologists' Unionin kirjeenvaihtajajäsenyyden, ja hänet valittiin Natal Parks Boardin ensimmäiseksi johtajaksi. Järjestö näytteli merkittävää osaa leveähuulisarvikuonon suojelussa KwaZulu-Natalin alueella 1950-luvulla. Vincent toimi *The Ostrich*in, Etelä-Afrikan lintutieteellisen yhdistyksen julkaisun toimittajana 1940-luvun lopulta 1950-luvun alkupuolelle. Vuosina 1963–1967 Vincent osallistui International Council for Bird Preservationin (ICBP), nykyään BirdLife International, toimintaan, ja hänet palkittiin työstään WWF:n kultaisella mitalilla. Vincent jäi eläkkeelle 1974.

Vaimonsa Maryn kuoltua 1989 Vincent muutti Pietermaritzburgiin. 1993 Kwa-Zulu-Natalin yliopisto myönsi hänelle kunniatohtorin arvon. *[[Paraxerus vincenti]]*-oravalaji on nimetty hänen kunniakseen.

## Lähteet
*Muistokirjoitus, The Auk, lokakuu 2000
Belgica antarctica

***Belgica antarctica*** on surviaissääskiin kuuluva hyönteislaji. Se on Etelämantereen ainoa hyönteinen ja 2–6&nbsp;mm pituudestaan huolimatta mantereen suurin kokonaan maalla elävä eläinlaji.

*Belgica antarctica* on sopeutunut monin  tavoin Etelämantereen ankariin olosuhteisiin. Antarktiksen lyhyen kesän takia *B. antarctica*n toukkakehitys kestää kaksi vuotta. Toukat ovat väriltään tummia, jolloin niihin absorboituu enemmän Auringon lämpöä. Luultavasti pigmentti myös suojaa kudoksia ultraviolettisäteilyltä. Toukat elävät ryhmissä jolloin niiden aineenvaihdunnan tuottama lämpö ei pääse haihtumaan helposti. Toukat elävät mantereen rannikkoalueella tilapäisissä lammikoissa, jotka voivat muodostua niin sulamisvesien kuin merivedenkin vaikutuksesta. Tämän vuoksi ne sietävät elinympäristössään huomattavaa suolapitoisuutta, laajaa pH-aluetta ja muiden surviaissääskien tapaan selviytyvät myös erittäin vähähappisessa ympäristössä. Toisaalta ne selviytyvät myös omien ruumiinnesteidensä jäätymisestä ja voivat kuivuessaan tai altistuessaan merivedelle menettää nestettä jopa 35 % ruumiinpainostaan.

Aikuinen sääski elää vain noin kymmenen päivän ajan. Aikuiset yksilöt ovat siivettömiä, mikä luultavasti vähentää niiden riskiä tempautua Etelämantereen ankarien tuulien mukaan.

## Lähteet

## Aiheesta muualla
*Putative Stress Regulated Genes of the Antarctic Midge, ''Belgica Antarctica''
Jazz-Espa

**Jazz-Espa** on Suomen Jazzliiton järjestämä vuotuinen konserttisarja Helsingissä, jossa heinä-elokuun vaihteessa kuullaan ilmaiskonsertteja Esplanadin lavalla.

## Lähteet

## Aiheesta muualla
* Jazz-Espa
Addax Team

**Addax Team** oli espanjalainen autourheilutalli, joka kilpaili GP2-sarjassa kaudet 2009–2013.

## Historia

Addax Team syntyi kun Alejandro Agag osti Adrián Camposin GP2-tallin. Kauppa koski vain Campos Racing-tallin GP2-toimintoja, eikä vaikuttanut sen toimintaan muissa luokissa. Tallia sponsoroi Barwa Group. Kausi 2009 oli Addaxin ensimmäinen. Talli sijoittui toiseksi kausina 2009 ja 2010. Vuonna 2011 Addax oli ensimmäinen.

Addax Team osallistui myös Aasian GP2-sarjaan kaudelle 2008–2009, sekä 2010 alkaneeseen GP3-sarjaan, jossa talli sijoittui kahdeksanneksi molempina osallistumisvuotenaan. Tiimi keräsi molemmilta kausiltaan myös kaksi palkintokorokesijoitusta mutta voittoja ei kohdalle osunut.

Talli lopetti toimintansa GP3:ssa ja siirtyi keskittymään pelkästään GP2:iin. Vuoden 2013 päätteeksi talli vetäytyi GP2-sarjasta ja Campos Racing korvasi tallin ja teki paluun sarjaan kaudeksi 2014.

## GP2-tulokset

 GP2-finaali 2011 oli GP2-kauden 2011 ulkopuolinen finaali.

## Aasian GP2 -tulokset

## GP3-tulokset

## Aiheesta muualla
* Tallin kotisivut